Απόλλων Νέας Υόρκης

Ο Απόλλων N. Yόρκης (αγγλικά: New York Apollo) ήταν επαγγελματικός ποδοσφαιρικός σύλλογος των Ελλήνων της Νέας Υόρκης που λειτούργησε από το 1971 ως το 1981 πρωταγωνιστώντας στο επαγγελματικό πρωτάθλημα της Αμέρικαν Σόκερ Λιγκ (ASL), το οποίο κατέκτησε, συνολικά, τέσσερις φορές.

 Ιδρύθηκε το 1971 με το όνομα Έλληνες Ν. Υόρκης (New York Greeks). Το 1973 άλλαξε όνομα σε "Απόλλων" και με αυτό το όνομα αγωνίστηκε ως το 1979. Στη συνέχεια μετονομάστηκε σε "Ένωση Ν. Υόρκης" (New York United) ως το 1981 που διαλύθηκε. Ήταν θυγατρική ομάδα του Ελληνοαμερικανικού Ν. Υόρκης, ο οποίος από το 1951 μετείχε και πρωταγωνιστούσε στο πολιτειακό πρωτάθλημα της Ν. Υόρκης. Το 1971, προκειμένου να συμμετάσχει στην A.S.L. (Αmerican Soccer League), στο επαγγελματικό πρωτάθλημα των Η.Π.Α. στη θέση της ανενεργού ομάδας "Νew York Inter", ο Ελληνοαμερικανικός δημιούργησε επαγγελματική ομάδα με το όνομα "New York Greeks", που το μεθεπόμενο έτος έγινε "Απόλλων". Συμμετείχε με επιτυχία ως το 1981 με τρία διαφορετικά ονόματα (Greeks, Apollo και United), ώσπου διαλύθηκε. Η Ομοσπονδία ASL επέζησε δυο σεζόν ακόμα και διαλύθηκε το 1983. Στις έντεκα σεζόν που έλαβε μέρος μόνο μια χρονιά δεν προκρίθηκε στα πλέιοφ. Πήρε 4 τίτλους, 4 φορές ήταν φιναλίστ και δύο έπαιξε στον ημιτελικό. Η παρουσία του Απόλλωνα Νέας Υόρκης στην Αμέρικαν Σόκερ Λιγκ (Α.S.L.) έχει ως εξής: * Τις σεζόν 1971 και 1972 μετείχε ως "New York Greeks". ** Συμπρωταθλητής με την Βοστόνη. *** Το σύστημα βαθμολογίας άλλαξε και εκτός από τη νίκη μετρούσαν και τα γκολ. **** Τις σεζόν 1980 και 1981 μετείχε ως "New York United". Στις οκτώ παρουσίες του σε τελικούς του Αμέρικαν Σόκερ Λιγκ (ASL) ως "Γκρικς", "Απόλλων" ή "Γιουνάιτεντ" οι Έλληνες της Νέας Υόρκης έφεραν τα εξής αποτελέσματα: 1971: Πρωταθλητής με 16 β. (27-10), 7 νίκες, 2 ισοπαλίες, 1 ήττα (ενιαίος όμιλος χωρίς πλέιοφ). 1972: Σινσινάτι Κόμετς - Ν.Υ. Γκρικς: 2-1. 1973: Απόλλων Ν.Υ. - Σινσινάτι Κόμετς: 1-0. 1974: Ρόουντ Άιλαντ Οσιάνερς - Απόλλων Ν.Υ.: 2-1, 1-2, 3-2. 1975: Απόλλων Ν.Υ. - Μπόστον Άστρος: 2-2, 1-1, ο αγώνας διακόπηκε έπειτα από έξι παρατάσεις! Οι δυο ομάδες μοιράστηκαν το τρόπαιο. 1976: Λος Άντζελες Σκάιχοκς - Απόλλων Ν.Υ.: 2-1. 1978: Απόλλων Ν.Υ. - Λος Άντζελες Σκάιχοκς: 1-0. 1981: Καρολάινα Λάιτνινγκ - Ν.Υ. Γιουνάιτεντ: 2-1. Πρωταθλήματα ASL (4): 1971 (ως Γκρικς), 1973 (ως Απόλλων), 1975 (ως Απόλλων), 1978 (ως Απόλλων). Φιναλίστ πρωταθλήματος (4): 1972 (ως Γκρικς), 1974 (ως Απόλλων), 1976 (ως Απόλλων), 1981 (ως Ν.Υ. United). Στον πάγκο του Απόλλωνα κάθησαν μερικά γνωστά ονόματα προπονητών, όπως ο Άγγλος διεθνής ποδοσφαιριστής Ρόντνεϊ Μαρς το 1980, ο βορειοϊρλανδός Jimmy McGeough (1981) που υπήρξε και ποδοσφαιριστής της ομάδας και οι αμερικανοί Gene Chyzowych (1976) και Μάρτι Γκόλντμπεργκ (1977-78). Αισθητή παρουσία στο σύλλογο είχαν οι παρακάτω παίκτες. Ποδοσφαιριστές Κρις Τάισον: 1976-81, τέσσερις φορές All star ASL (1978, 79, 80, 81) / Φερνάντο Κλαβίχο: 1979-81, 66 αγώνες - 5 γκολ. Μάριο Γκαρσία: 1976-77, 39 αγώνες - 12 γκολ, All star ASL 1977. Πολ Νταβιντζίνσκι, All star ASL 1977. Κιθ Βαν Ίρον: 1977, All star ASL 1977. Τζορτζ Ταρατσίδης: All star ASL 1981. Τομ Μπούτσι: 1981. Σόλομον Χίλτον: 1981. Μάικ Μανσίνι: 1978, 23 αγώνες - 17 γκολ. Ζαμίλ Κανάλ: 1973-75, 1977-80. Ναρσίσο Οράσιο Δοβάλ. Έντνερ Μπρετόν. Ζεράρ Ζοζέφ: 1976. Τζίμι Μακγκόχ (McGeough): 1978-80, μετέπειτα προπονητής. Τσάρλι Μακκάρθυ. Κέβιν Μάχον. Θίο Ναχόρσκι. Ροβέρτο Ιγιάνες: 1975. A.S.L. ΙΙ Στατιστικά.